רון פרלמן

רונלד פרנסיס "רון" פרלמן (באנגלית: Ronald Francis "Ron" Perlman; נולד ב-13 באפריל 1950) הוא שחקן קולנוע וטלוויזיה יהודי-אמריקאי זוכה פרס גלובוס הזהב ומועמד שני פרסי אמי, מוכר מתפקידיו בסרטים "הלבוי", "הלבוי 2: צבא הזהב", "בלייד 2" ו"הנוסע השמיני: התחיה" ובסדרה "ילדי האנרכיה". פרלמן נולד בשכונת וושינגטון הייטס שבצפון מנהטן למשפחה יהודית. למד בתיכון ג'ורג' וושינגטון ולאחר מכן במכללת לימן, שם קיבל תואר בתחום התיאטרון. בנוסף למד פרלמן באוניברסיטת מינסוטה וסיים עם תואר נוסף בתחום התיאטרון. בעידוד אביו שצפה בו בהופעותיו במחזות בית ספריים החל פרלמן לאמץ תחום המשחק כמקצוע לחיים. פרלמן נשוי לאופל פרלמן משנת 1981, ולזוג שני ילדים. את קריירת המשחק שלו החל פרלמן בסרטו של ז'אן-ז'אק אנו "ניצוץ החיים (אנ')" משנת 1981, שם גילם פרלמן אדם קדמון במסע חיפושים אחר אש. בשנת 1986, שיחק בסרט נוסף מבית היוצר של ז'אק אנו "שם הוורד" המבוסס על רומן באותו שם מאת אומברטו אקו. בסרט גילם פרלמן את דמותו הספרותית של סלבטורה, גיבן רב-לשוני שנשפט למוות, אותו מנסים להציל גיבורי הסרט ויליאם איש בסקרוויל (שון קונרי) ושוליתו אדסו איש מלק (כריסטיאן סלייטר). בשנת 1987 החל פרלמן לשחק בתפקיד ראשי בסדרת הפנטזיה "היפה והחיה בניו יורק" המבוססת על אגדה בשם זה. בסדרה מגלם פרלמן את דמותו של וינסנט, איש בעל ממדי גוף ענקיים ובעל פנים דמויי אריה, החובש גלימה וברדס וזאת כדי להסתיר את זהותו מפני זרים. במהלך הסדרה מפתח וינסנט אמפתיה לקתרין (לינדה המילטון), בחורה אינטליגנטית החולמת למצוא אהבת אמת ולצאת משגרת החייה. עלילת הסדרה עוסקת בעיקר במערכות היחסים בין הדמויות ב"עולם העליון" וב"עולם התחתון" שבתוך ניו יורק. על משחקו במשך 3 שנים בסדרה זכה פרלמן בפרס גלובוס הזהב וקיבל שתי מועמדויות לפרס אמי. בשנת 1995 שיחק פרלמן בתפקיד ראשי בדרמת האימה הסוריאלסטית הצרפתית "עיר הילדים האבודים", שם מגלם פרלמן את דמותו של קרקסן שיוצא לעיר הילדים האבודים במטרה להציל את אחיו שנחטף בידי מדען מטורף. ב-1996 הופיע פרלמן בעיבוד הקולנועי לספרו של ה.ג'. וולס "האי של ד"ר מורו" בתור אומר החוק. ב-1997 השתתף פרלמן בסרט הרביעי בסדרת סרטי "הנוסע השמיני", "נוסע השמיני: התחיה". בסרט גילם פרלמן את דמותו של ג'ונר, חייל מצוות שכירי החרב "בטי" הנלחם בחייזרים השורצים בספינת החלל "אורייגה" שפניה מועדות לכדור הארץ ובכך לסייע לריפלי (סיגורני ויבר) להציל את כדור הארץ. בין השנים 1998 ל-2000 השתתף פרלמן בסדרת המערבון "שבעת המופלאים", המבוססת על סרט באותו שם. בשנת 2001 חבר פרלמן בפעם השלישית לבמאי הצרפתי ז'אן-ז'אק אנו, הפעם בדרמת המלחמה "אויב בשער" בה גילם דמות של צלף רוסי בשם קוליקוב אשר חובר אל וסילי זייצב (ג'וד לאו) במרדף אחר צלף נאצי בשם קוניג (אד האריס). ב-2002 שיחק פרלמן בסרט ההמשך למותחן הפעולה "בלייד". בסרט משחק פרלמן ערפד בשם ריינדהארדט שחובר לבלייד ביחד עם עוד מספר מצומצם של ערפדים וזאת במטרה להיאבק בזן חדש של מפלצות אשר טורפות ומאיימות על עתידם של בני האדם ושל הערפדים כאחד. בשנת 2004 לאחר מספר רב של תפקידי משנה קיבל פרלמן את התפקיד הראשי בסרט המבוסס על סדרת הקומיקס "הלבוי". בסרטו של גיירמו דל טורו מגלם פרלמן את הלבוי, שד אדום בעל כוחות הרסניים שהועבר ממימד הגיהנום בידי כוחות הנאצים, אך החליט לחבור דווקא אל בעלות הברית. בבגרותו, הלבוי מגויס לשירותי הביטחון של ארצות הברית במטרה להילחם בכוחותיו של המיסטיקן הרוסי רספוטין האיום. פרלמן הופיע בסרט ההמשך "הלבוי 2: צבא הזהב" ב-2008, שם יוצאים הלבוי וחבורתו למאבק כנגד העולם הקסום. ב-2008 החל פרלמן לשחק בסדרה "ילדי האנרכיה" של רשת הכבלים האמריקנית FX. הסדרה היא דרמת פשע העוסקת במועדון אופנועים בעיר הבדיונית צ'ארמינג. פרלמן מגלם את קליי מורו, נשיא המועדון. נוסף למשחקו ב"היפה והחיה", "שבעת המופלאים" ו"ילדי האנרכיה", פרלמן השתתף בהופעות אורח בסדרות טלוויזיה כ"מיאמי וייס", "איש הנצח", היי ארנולד! ו"מכושפות". הוא מקריין את הסדרה "1000 דרכים למות" מאז תחילתה בשנת 2009, ומדבב מגוון דמויות בסדרות אנימציה כהבאטמן, הטיטאנים, אווטאר: כשף האוויר האחרון, אנימניאקס, אלאדין, דני פנטום, קים פוסיבול, סופרמן: סדרת האנימציה, הלבוי: חרב הסערות, הלבוי: דם וברזל, האוונג'רס: סדרת האנימציה ומשחקי מחשב כסדרת פולאאוט, רידיק: הבריחה מבוצ'ר ביי, היילו 2 ו-3, אייסווינד דייל: לב החורף והלבוי: מדע הרשע. בנוסף, הוא דיבב את דמותו של פני חימר, אויבו של באטמן, בסדרות האנימציה באטמן - הסדרה המצוירת, ההרפתקאות החדשות של באטמן, ליגת הצדק ללא גבולות ובמשחק המחשב "באטמן: עלייתו של סין טזו". באוקטובר 2024, פורסם כי פרלמן הצטרף לצוות השחקנים של סרט המתח "Come With Me" בבימויו של אהרון הארווי. פרלמן יגלם את דלטון קירבי, מנחה רדיו חד ושנון שמשפיע על גבר ממעמד הפועלים (בגילומו של תיאו רוסי) באמצעות נאומיו המתלהמים והמפחידים. דמותו של רוסי מושפעת מהרטוריקה החריפה של קירבי ומסתבכת בעבודה בעקבות כך. ניצוץ החיים (1981) – בתפקיד : אמוקוור שודדי הקרח (1984) – בתפקיד: זנו שם הוורד (1986) – בתפקיד: סלבטורה הסהרורים (1992) – בתפקיד: קפטיין סואמס קרונוס (1993) – בתפקיד: אנחל דה לה גווארדיה רומיאו בן זונה (1993) – בתפקיד: עורך הדין של ג'אק הרפתקאותיו של האקלברי פין (1993) – בתפקיד: פאפ פין כאשר הענף נשבר (1994) – בתפקיד: דוקטור דוגלאס אבאן בית ספר לשוטרים מתחילים 7: משימה במוסקבה (1994) – בתפקיד: קונסטנטין קונאלי עיר הילדים האבודים (1995) – בתפקיד: אחד ארוחת הערב האחרונה (1995) – בתפקיד : נורמן ארבוטנוט האי של ד"ר מורו (1996) – בתפקיד: מייצג החוק הנוסע השמיני 4: התחייה (1997) – בתפקיד: גונר רצח על הבמה (1998) – בתפקיד: גאסקון קמתי מוקדם ביום שמתתי (1998) – בתפקיד: הקברן בבית הקברות הפי טקסס (1999) – בתפקיד: נאלהובר מחיר התהילה (2000) – בתפקיד: ניק אברסון אויב בשער (2001) – בתפקיד: קוליקוב Down‏ (2001) – בתפקיד: דוקטור ויליאם וינסלי בלייד 2 (2002) – בתפקיד: ריינהארדט מסע בין כוכבים 10: נמסיס (2002) – בתפקיד: ויקרוי הודלם והבן (2003) – בתפקיד: ג'ים מקריי המכוער אבסולון (2003) – בתפקיד: מורצ'יסון שני חיילים (2003) – בתפקיד: קולונל מק'לוג שורט לוני טונס: חוזרים לאקשן (2003) – בתפקיד: סגן נשיא אקמה שאינו לומד אף פעם הלבוי (2004) – בתפקיד: הלבוי אבודים באמריקה (2005) (2005) – בתפקיד: רד צבע מקומי (2006) – בתפקיד : קרטיס סאנדיי החורף האחרון (2006) – בתפקיד : מאט האלוויי ייאוש (2006) – בתפקיד: קולי אנטרגיאן חמש בנות (2006) – בתפקיד: האב דרייק הלבוי (סרט טלוויזיה) : חרב הסערה (2006) – קולו של הלבוי איך להשיג דייט בקווינס (2006) – בתפקיד: מקס בשם המלך (2007) – בתפקיד: נוריק הלבוי 2: צבא הזהב (סרט טלוויזיה) (2008) – בתפקיד: קולו של הלבוי נוכרי (2008) – בתפקיד: סלייד מכרתי את המת (2008) – בתפקיד: גונאר Uncross the Stars ‏(אנ') (2008) – בתפקיד : סובי יומני המוטאנטים (2009) – בתפקיד : האח סמואל קבר השד (2009) – בתפקיד : ונסלי ארץ אפלה (2009) – בתפקיד: סגן השריף טומפסון העבודה (2009) – בתפקיד: ג'ים בונראקו (2010) – בתפקיד : ניקולה עונת המכשפה (2011) בתפקיד: פלסון קונאן הברברי (2011) – בתפקיד: קורין דרייב (2011) – בתפקיד: נינו באד אס (2012) – בתפקיד: מאיור וילסון פרנקי גו בום (2012) – בתפקיד: פיליס פסיפיק רים (2013) – בתפקיד: חניבעל צ'או ליגת הצדק: פרדוקס פלאשפוינט (2013) – דיבוב קולו של סלייד ווילסון Poker Night‏ (2014) – בתפקיד : קלאברסה Kid Cannabis (2014) – בתפקיד: בארי לרנר 13 חטאים (2014) – בתפקיד: הבלש צ'ילקואט דרמפוריה (2014) – בתפקיד: אנסלינגר לפני שאעלם (2014) – בתפקיד: ביל סטונוול (2015) – בתפקיד: אד מרפי מוכי ירח (2015) – בתפקיד : קידמן חיות הפלא והיכן למצוא אותן (2016) – בתפקיד: גנארלק רוקי: הסיפור האמיתי‏ (2016) – בתפקיד: פרנל האריס אשר (2018) – בתפקיד: אשר The Escape of Prisoner 614‏ (2018) – בתפקיד: דיבוב קולו של הדובר Hell on the Border‏ (2019) – בתפקיד: צ'ארלי סטורם Clover‏ (2020) – בתפקיד: מיסטר ויליי The Big Ugly‏ (2020) – בתפקיד: פרסטון Run with the Hunted‏ (2020) – בתפקיד: מיסטר וולנדורף ציידי המפלצות (2020) – בתפקיד: האדמירל אל תסתכלו למעלה (2021) – בתפקיד: בנדיקט דראסק סמטת הסיוטים (2021) – בתפקיד: ברונו גיירמו דל טורו מציג: פינוקיו (2022) – בתפקיד : דיבוב קולו של פודסטה The Last Victim‏ (2022) – בתפקיד: שריף הרמן היקיי There Are No Saints‏ (2022) – בתפקיד: סיר סאנס רובוטריקים: עליית החיות (2023) – בתפקיד: דיבוב קולו של מרשל Saurus City‏ (2023) – בתפקיד: דיבוב קולו של סלייד קלוזוס The Retirement Plan‏ (2023)- בתפקיד : בובו Joe Baby‏ (2023) – בתפקיד: המתמחה סטאנטון Day of the Fight‏ (2023) – בתפקיד: סטיבי Thug‏ (TBA) The Instigators‏ (TBA) Carrier‏ (TBA) – בתפקיד: אלי פירסון Day of the Fight‏ (TBA) – טרם הוחלט Come With Me‏ (TBA) – בתפקיד: דלטון קירבי איש הברווז (1996) – בתפקיד : דיבוב קולו של רונאלד טומפסון מלחמת האזרחים השנייה (1997) – סרט טלוויזיה של HBO הודיני (1998) – בתפקיד : סוכן הימורים שבעת המופלאים (2000-1998) – בתפקיד: קולונל ברנדון גרייס הלם סטטי (2003) – בתפקיד : דיבוב קולו של דוקטור קוניג ילדי האנרכיה (2013-2008) – בתפקיד : קליי מורו הרשימה השחורה (2015) – בתפקיד: לות'ר בראקסטון סטארט אפ (2018-2017) – בתפקיד : ווס צ'אנדלר חלל אינסופי (2018) – בתפקיד: דיבוב קולו של ג'ון גודספיד פעולת תגמול (2019) – בתפקיד: גרהאם הגדול פשע במעגל סגור (2019) – בתפקיד : פרנק נפייר פוקר פייס (2023) – בתפקיד : סיר סטרלינג פרוסט מר וגברת סמית' (2024) – בתפקיד: טובי הלינגר. מדיה וקבצים בנושא רון פרלמן בוויקישיתוף רון פרלמן, ברשת החברתית אקס (טוויטר) רון פרלמן, ברשת החברתית אינסטגרם רון פרלמן, במסד הנתונים הקולנועיים IMDb (באנגלית) רון פרלמן, באתר "אידיבי", מאגר הידע העברי לקולנוע ישראלי ועולמי רון פרלמן, באתר AllMovie (באנגלית) רון פרלמן, באתר Rotten Tomatoes (באנגלית) רון פרלמן, באתר Box Office Mojo (באנגלית) רון פרלמן, במסד הנתונים הקולנועיים KinoPoisk (ברוסית) רון פרלמן, באתר MusicBrainz (באנגלית) רון פרלמן, באתר Discogs (באנגלית) אלון רוזנבלום, הלבוי מדבר(הקישור אינו פעיל, 17 בפברואר 2020), 19 ביוני 2004 Dessi Gomez, Ron Perlman Reunites With ‘Sons Of Anarchy’ Co-Star Theo Rossi In ‘Come With Me’, Deadline Hollywood, ‏October 7, 2024